b'\n_START_ARTICLE_\nNK-33\n_START_PARAGRAPH_\nNK-33 in NK-43 (NK - Nikolaj Kuznecov) sta raketna motorja, ki so jih Sovjeti zgradili v poznih 1960ih in zgodnjih 1970ih. Na\xc4\x8drtovali so jih v biroju Kuznecov. Namenjeni so bili za polete na Luno s te\xc5\xbeko raketo N-1. NK-33 ima najve\xc4\x8dje razmerje potisk/te\xc5\xbea med vsemi raketnimi motorji, razen SpaceXovega Merlin 1D. Prav tako ima visok specifi\xc4\x8dni impulz, kar ga uvr\xc5\xa1\xc4\x8data v ene izmed najbolj sposobnih motorjev na teko\xc4\x8di kisik in kerozin kot gorivo. _NEWLINE_NK-43 je podoben NK-33, le da je na\xc4\x8drtovan za gornjo stopnjo. Ima ve\xc4\x8djo potisno \xc5\xa1obo, optimizirano za delovanje na vi\xc5\xa1ini, kjer je zra\xc4\x8dni tlak majhen (oziroma ga sploh ni). Ve\xc4\x8dja \xc5\xa1oba pove\xc4\x8da potisk in specifi\xc4\x8dni impulz, je pa motor ve\xc4\x8dji in te\xc5\xbeji._NEWLINE_Modificirane verzije motorjev, ki jih tr\xc5\xbei Aerojet imajo oznako AJ26-58, AJ26-59 in AJ26-62._NEWLINE_Po preklicanem programu N-1, so sovjetske oblasti hotele uni\xc4\x8dite vse motorje, nekaj motorjev je po zaslugi neznanega birokrata pre\xc5\xbeivelo. Motorji so bili vredni ve\xc4\x8d milijonov dolarjev. Rusija je prodala 36 motorjev Aerojetu za ceno $1,1 milijona vsak. Ameri\xc4\x8dani sprva niso verjeli specifikacijam, zato so jih preizkusili in bili zelo presene\xc4\x8deni._NEWLINE_Leta 2010 je ohranjene motorje NK-33 testiral podjetje Orbital Sciences na raketi Antares - lahki/srednje te\xc5\xbeki raketi.\n_START_SECTION_\nTehnologija\n_START_PARAGRAPH_\nNK-33 so NK-43 razviti iz prej\xc5\xa1njih motorjev NK-15 in NK-15V. Motorji delujejo na visokem tlaku s t. i. stopenjskim zgorevanjem (ang. Staged Combustion), stene zgorevalne komore oziroma potisne \xc5\xa1obe so regenerativno hlajene.Le\xc5\xbeaji turbo\xc4\x8drpalk so hlajeni s kriogeni\xc4\x8dnim teko\xc4\x8dim kisikom (LOX). Predzgorevalniki uporabljalo me\xc5\xa1anico bogato s kisikom za pogon turbo\xc4\x8drpalk. Posebnost teh predzgorevalnikov je me\xc5\xa1anica bogata s kisikom, ki gori zelo vro\xc4\x8de in lahko po\xc5\xa1koduje kovinske dele. Sovjeti so dognali posebne kovinski zlitine za ta namen. ZDA niso do leta 2000 nikoli razvili podobne tehnologije, ki omogo\xc4\x8da ve\xc4\x8dji potisk. Ameri\xc5\xa1ki motorji so imeli vedno predzgorevalnike z me\xc5\xa1anico bogato z gorivom._NEWLINE_NK-33 uporablja ohlajeni teko\xc4\x8di kisik in kerozin, oba pri podobnih gostotah, zato so lahko uporabili eno gred za obe turbo\xc4\x8drpalki. NK-43 je malce te\xc5\xbeji in ima razmerje potisk/te\xc5\xbea 120:1_NEWLINE_Tehnologija me\xc5\xa1anice bogate s kisikom se uporablja tudi na novej\xc5\xa1ih motorjih RD-170, in njihovih razli\xc4\x8dicah RD-180 in RD-191.'